八月十四夜三叉市對月
作者：陸游
朝代：宋

paragraphs: 去年看月籌邉楼，雲罅微光如玉鈎。
主人不樂客嘆息，清歌空送黄金舟。
今年看月三义市，纎雲不作良霄祟。
素娥命駕洗客愁，我亦傾杯邀共醉。
風露萬里方渺然，冰輪無轍行碧天。
盈盈耿耿意無盡，月不忍落人忘眠。
一言欲報廣寒殿，茅簷華屋均相見。
明年萬事不足論，但願月滿人常健。